ᱥᱤᱧ ᱪᱟᱱᱫᱚ ᱜᱟᱱᱦᱟᱣ

ᱥᱤᱧ ᱪᱟᱸᱫᱚ, ᱫᱷᱟᱹᱨᱛᱤ ᱟᱨ ᱧᱤᱱᱫᱟᱹ ᱪᱟᱸᱫᱚ ᱟᱠᱚᱣᱟᱜ ᱟᱹᱪᱩᱨᱚᱜ ᱦᱚᱨᱟ ᱨᱮ ᱠᱚ ᱟᱹᱪᱩᱨ ᱵᱟᱲᱟᱭᱟ, ᱚᱠᱟ ᱚᱠᱛᱮ ᱪᱚᱝ ᱧᱤᱱᱫᱟᱹ ᱪᱟᱱᱫᱚ ᱟᱡᱟᱜ ᱦᱚᱨᱟ ᱨᱮ ᱟᱹᱪᱩᱨᱚᱜ ᱚᱠᱛᱮ, ᱥᱤᱧ ᱪᱟᱱᱫᱚ ᱟᱨ ᱫᱷᱟᱹᱨᱛᱤ ᱛᱟᱞᱟ ᱛᱮᱭᱮ ᱟᱹᱪᱩᱨ ᱯᱟᱨᱚᱢᱚᱜᱼᱟ, ᱩᱱ ᱚᱠᱴᱮ ᱜᱮ ᱫᱷᱟᱹᱨᱛᱤ ᱨᱮᱱ ᱧᱮᱧᱮᱞᱤᱭᱟᱹ ᱠᱚ ᱞᱟᱹᱜᱤᱫ ᱥᱤᱧ ᱪᱟᱱᱫᱚ ᱱᱟᱥᱮ ᱫᱟᱱᱟᱝ ᱥᱮ ᱯᱩᱨᱟᱹᱭ ᱫᱟᱱᱟᱝᱚᱜᱼᱟ (ᱮᱠᱮᱱ ᱢᱤᱫ ᱚᱠᱛᱮ ᱞᱟᱹᱜᱤᱫ)᱾ᱱᱤᱭᱟᱹ ᱜᱷᱚᱴᱚᱱ ᱜᱮ ᱥᱤᱧ ᱪᱟᱱᱰᱚ ᱜᱟᱱᱦᱟᱣ ᱠᱚ ᱢᱮᱱᱟ᱾ ᱟᱢᱵᱟᱟᱥ ᱛᱟᱭᱱᱚᱢ ᱱᱟᱣᱟ ᱪᱟᱱᱫᱚ  ᱚᱰᱚᱠ ᱚᱠᱴᱮ ᱜᱮ ᱱᱤᱭᱟᱹ ᱜᱷᱚᱴᱱᱟ ᱰᱚ ᱦᱩᱭ ᱵᱟᱲᱟᱜᱼᱟ᱾ ᱫᱷᱟᱹᱨᱛᱤ ᱨᱮ ᱡᱟᱣ ᱥᱮᱨᱢᱟ ᱜᱮ ᱵᱟᱨ ᱠᱷᱚᱱ ᱢᱚᱬᱮ ᱜᱚᱴᱟᱝ ᱦᱟᱹᱵᱤᱡ ᱥᱤᱧ ᱪᱟᱱᱫᱤ ᱜᱟᱱᱦᱟᱣ ᱧᱮᱞ ᱵᱟᱲᱟᱣ ᱠᱟᱱᱟ᱾ ᱢᱮᱱ ᱠᱷᱟᱱ ᱵᱟᱨᱭ ᱠᱷᱚᱱ ᱵᱟᱹᱲᱛᱤ ᱯᱩᱨᱟᱹ ᱟᱫ ᱩᱛᱟᱹᱨᱚᱜ ᱫᱚ ᱵᱟᱝ ᱧᱮᱞ ᱟᱠᱟᱱᱟ᱾ ᱟᱥᱚᱠᱭ ᱛᱮ ᱡᱟᱣ ᱥᱮᱨᱢᱟ ᱵᱟᱨ ᱠᱦᱚᱱ ᱢᱚᱬᱮ ᱜᱚᱴᱟᱝ ᱦᱟᱹᱵᱤᱡ ᱦᱩᱭ ᱫᱟᱲᱮᱭᱟᱜᱼᱟ᱾

ᱞᱮᱠᱟᱱ
ᱯᱩᱨᱟᱹ ᱥᱤᱧ ᱪᱟᱱᱫᱚ ᱜᱟᱱᱦᱟᱣ ᱨᱮ ᱫᱚ ᱥᱤᱧ ᱪᱟᱱᱫᱚ ᱜᱚᱴᱟ ᱧᱤᱱᱫᱟ ᱪᱟᱱᱫᱚ ᱴᱷᱮᱱᱮ ᱴᱚᱯᱟᱨ ᱚᱪᱚᱜ-ᱟ|

ᱥᱚᱢᱟᱱ ᱠᱚᱱᱟᱣᱟᱱ ᱯᱩᱨᱟᱹ ᱥᱤᱧ ᱪᱟᱱᱫᱚ ᱜᱟᱱᱦᱟᱣ ᱨᱮ ᱫᱚ, ᱱᱚᱣᱟ ᱜᱟᱱᱦᱟᱣ ᱨᱮ ᱫᱚ ᱥᱤᱧ ᱪᱟᱱᱫᱚ ᱟᱨ ᱫᱷᱟᱹᱨᱛᱤ ᱵᱟᱱᱟᱨ ᱜᱮ ᱢᱤᱫ ᱜᱟᱨ ᱨᱮ ᱠᱤᱱ ᱛᱟᱸᱦᱮᱱᱟ, ᱩᱱ ᱚᱠᱛᱮ ᱫᱚ ᱧᱤᱱᱫᱟᱹ ᱪᱟᱱᱫᱚ ᱫᱚ ᱥᱤᱧ ᱪᱟᱱᱫᱚ ᱯᱩᱨᱟᱹ ᱞᱮᱠᱟ ᱛᱮ ᱵᱟᱭ ᱴᱚᱯᱟᱨ ᱮᱥᱮᱰ ᱫᱟᱲᱮᱭᱟᱭᱟ|ᱧᱤᱱᱫᱟᱹ ᱪᱟᱱᱫᱚ ᱣᱟᱜ ᱢᱩᱴᱷᱟᱹᱱ ᱥᱤᱧ ᱪᱟᱱᱫᱚ ᱣᱟᱜ ᱢᱩᱴᱷᱟᱹᱱ ᱠᱷᱚᱱ ᱦᱩᱰᱤᱧ ᱜᱮ ᱧᱮᱞᱚᱜ ᱛᱮ, ᱫᱷᱟᱹᱨᱛᱤ ᱠᱷᱚᱱ ᱮᱠᱮᱱ ᱢᱩᱱᱫᱟᱹᱢ ᱞᱮᱠᱟ ᱧᱮᱞᱚᱜ-ᱟ|  

ᱦᱟᱭᱵᱽᱨᱤᱰ ᱥᱤᱧ ᱪᱟᱱᱫᱚ ᱜᱟᱱᱦᱟᱣ,ᱱᱤᱭᱟᱹ ᱯᱩᱨᱟᱹ ᱥᱤᱧ ᱪᱟᱱᱫᱚ ᱜᱟᱱᱦᱟᱣ ᱟᱨ ᱥᱚᱱᱟᱢᱠᱚᱱᱟᱣᱟᱱ ᱯᱩᱨᱟᱹ ᱥᱤᱧ ᱪᱟᱱᱰᱚ ᱜᱟᱱᱦᱟᱣ ᱨᱮᱭᱟᱜ ᱢᱮᱥᱟ ᱠᱟᱱᱟ|ᱫᱷᱟᱹᱨᱛᱤ ᱨᱮᱭᱟᱜ ᱟᱫᱚᱢ ᱦᱤᱸᱥ ᱠᱷᱚᱱ ᱯᱩᱨᱟᱹ ᱥᱤᱧ ᱪᱟᱱᱫᱚ ᱜᱟᱱᱦᱟᱣ ᱞᱮᱠᱟ ᱟᱨ ᱟᱫᱚᱢ ᱦᱤᱸᱥ ᱠᱷᱚᱱ ᱫᱚ ᱥᱚᱢᱟᱱ ᱠᱱᱟᱣᱟᱱ ᱯᱩᱨᱟᱹ ᱥᱤᱧ ᱪᱟᱱᱫᱚ ᱜᱟᱱᱦᱟᱣ ᱞᱮᱠᱟ ᱧᱮᱞᱚᱜ-ᱟ|ᱱᱚᱝᱠᱟᱱ ᱥᱤᱧ ᱪᱟᱱᱫᱚ ᱜᱟᱱᱦᱟᱣ ᱫᱚ ᱟᱹᱰᱤ ᱢᱟᱨᱟᱝ ᱜᱮᱭᱟ| 

ᱠᱮᱪᱮᱫ ᱥᱤᱧ ᱪᱟᱱᱫᱚ ᱜᱟᱱᱦᱟᱣ ᱨᱮ ᱫᱚ ᱧᱤᱱᱫᱟᱹ ᱪᱟᱱᱫᱤ ᱴᱷᱮᱱ ᱥᱤᱧ ᱪᱟᱱᱫᱚ ᱢᱤᱫ ᱱᱟᱠᱷᱭ ᱮᱥᱮᱫ ᱠᱚᱜ-ᱟ|
ᱱᱟᱜᱟᱢ
ᱟᱹᱪᱩᱨᱚᱜ ᱨᱮᱭᱟᱜ ᱪᱟᱨᱠᱷᱟ
ᱵᱮᱵᱤᱞᱚᱱ ᱨᱮᱭᱟᱜ ᱥᱚᱥᱱᱚᱜ ᱠᱷᱚᱱ ᱦᱚᱲ ᱠᱚ ᱫᱚ ᱥᱤᱧ ᱪᱟᱱᱰᱚ ᱜᱟᱱᱦᱟᱜ ᱨᱮᱭᱟᱜ ᱚᱣᱠᱷᱮᱯ ᱠᱚ ᱦᱟᱛᱟᱣ ᱞᱮᱫᱟ ᱢᱮᱱᱛᱮ ᱵᱟᱰᱟᱭ ᱧᱟᱢᱚᱜ ᱠᱟᱱᱟ|ᱢᱟᱹᱥᱤ ᱢᱟᱲᱟᱝ ᱑᱐᱐᱐ ᱥᱮᱨᱢᱟ ᱢᱟᱲᱟᱝ ᱠᱷᱚᱱ ᱜᱮ ᱦᱚᱲ ᱠᱚ ᱫᱚ ᱥᱤᱧ ᱪᱟᱱᱫᱚ ᱜᱟᱱᱦᱟᱜ ᱨᱮᱭᱟᱜ ᱥᱮᱨᱣᱟ ᱠᱚ ᱪᱮᱫ ᱟᱜᱩ ᱞᱮᱫᱟ|ᱚᱱᱟ ᱚᱠᱛᱮ ᱨᱮ ᱠᱮᱞᱮᱱᱰᱟᱨ ᱥᱟᱯᱲᱟᱣ ᱥᱮᱨᱢᱟ ᱥᱟᱬᱮᱥᱤᱭᱟᱹ ᱠᱚ ᱫᱚ ᱢᱤᱫᱴᱮᱱ ᱦᱟᱦᱟᱲᱟ ᱢᱤᱞᱟᱹᱣ ᱠᱚ ᱧᱮᱞ ᱧᱟᱢ ᱞᱮᱫᱟ|ᱩᱱᱠᱩ ᱧᱮᱞ ᱞᱮᱫᱟপুণৰাবৃবিৰ চক্ৰৰ ইতিহাস পৃ:৯, ᱵᱟᱝᱢᱟ ᱑᱘ ᱥᱮᱨᱢᱟ ᱑᱐ ᱢᱟᱦᱟ ᱛᱟᱭᱚᱢ ᱱᱚᱝᱠᱟᱱ ᱜᱟᱱᱦᱟᱣ ᱫᱚᱲᱦᱟᱜ-ᱟ|ᱱᱚᱝᱠᱟ ᱜᱮ ᱫᱚᱲᱦᱟ ᱫᱚᱲᱦᱟ ᱛᱮ ᱪᱟᱱᱫᱚ ᱜᱟᱱᱦᱟᱣᱚᱜ ᱥᱮᱨᱣᱟ ᱫᱚ ᱠᱚ ᱪᱮᱫ ᱡᱚᱝ ᱟᱱᱟ|ᱟᱪᱠᱟ ᱜᱮ ᱦᱚᱭ ᱛᱷᱤᱨ ᱜᱚᱫᱚᱜ-ᱟ,ᱟᱪᱠᱟ ᱫᱤᱱ ᱵᱮᱲᱟ ᱨᱮ ᱦᱚᱸ ᱫᱷᱟᱹᱨᱛᱤ ᱧᱩᱛᱚᱜ-ᱟ, ᱦᱚᱭ-ᱦᱤᱥᱤᱫ ᱠᱚᱢᱟᱣᱚᱜ-ᱟ,ᱪᱮᱬᱮ ᱠᱚ ᱛᱩᱠᱟᱹ ᱛᱮ ᱠᱚ ᱨᱩᱣᱟᱹᱲ ᱦᱤᱡᱩᱜ-ᱟ ᱨᱮᱭᱟᱜ ᱪᱤᱛᱟᱹᱨ ᱠᱚ ᱧᱮᱞ ᱧᱟᱢ ᱟᱠᱟᱱᱟ|

ᱥᱟᱬᱮᱥᱤᱭᱟᱹ ᱩᱱᱩᱨᱩᱢ
ᱥᱤᱧ ᱪᱟᱱᱰᱚ ᱜᱟᱱᱦᱟᱣ ᱫᱚ ᱟᱥᱚᱠᱟᱭ ᱛᱮ, ᱧᱤᱱᱫᱟᱹ ᱪᱟᱱᱫᱚ,ᱥᱤᱧ ᱪᱟᱱᱫᱚ ᱟᱨ ᱫᱷᱟᱹᱨᱛᱤ ᱯᱩᱨᱤ ᱠᱚᱣᱟᱜ ᱛᱟᱹᱠᱤᱡ ᱧᱟᱯᱟᱢ ᱜᱷᱚᱴᱱᱟ ᱠᱟᱱᱟ|ᱫᱷᱟᱹᱨᱛᱤ ᱠᱷᱚᱱ ᱥᱤᱧ ᱪᱟᱱᱫᱚ ᱣᱟᱜ ᱥᱟᱹᱝᱜᱤᱧ ᱧᱤᱱᱰᱟᱹ ᱪᱟᱱᱫᱚ ᱣᱟᱜ ᱥᱟᱹᱝᱜᱤᱧ ᱠᱷᱚᱱ ᱔᱐᱐ ᱜᱩᱱ ᱵᱟᱹᱲᱛᱤ ᱟᱨ ᱥᱤᱧ ᱪᱟᱱᱫᱚ ᱣᱟᱜ ᱵᱮᱥ ᱧᱤᱱᱫᱟᱹ ᱠᱷᱚᱱ ᱔᱐᱐ ᱜᱩᱱ ᱵᱟᱹᱲᱛᱤ|ᱚᱱᱟ ᱛᱮ ᱜᱮ ᱫᱷᱟᱹᱨᱛᱤ ᱯᱩᱨᱤ ᱠᱷᱚᱱ ᱥᱤᱧ ᱪᱟᱱᱫᱚ ᱟᱨ ᱧᱤᱱᱫᱟᱹ ᱪᱟᱱᱫᱚ ᱣᱟᱜ ᱢᱩᱴᱷᱟᱹᱱ ᱥᱚᱢᱟᱱ ᱧᱮᱞᱚᱜ-ᱟ,ᱮᱠᱮᱱ ᱵᱮᱜᱟᱨ ᱫᱚ ᱐ᱹ᱕ ᱰᱤᱜᱽᱨᱤ ᱨᱮᱭᱟᱜ|ᱫᱷᱟᱹᱨᱛᱤ ᱵᱮᱲᱦᱟᱭ ᱛᱮ ᱧᱤᱱᱫᱟᱹ ᱪᱟᱱᱫᱚ ᱣᱟᱜ ᱟᱪᱩᱨᱚᱜ ᱜᱟᱟᱨ ᱢᱮᱱᱟᱜ-ᱟ ᱟᱨ ᱥᱤᱧ ᱪᱟᱱᱫᱚ ᱵᱮᱲᱦᱟᱭ ᱛᱮ ᱫᱷᱟᱨᱛᱤ ᱯᱩᱨᱤ ᱣᱟᱜ ᱟᱹᱪᱩᱨᱚᱜ ᱜᱟᱨ ᱫᱚ ᱢᱮᱱᱟᱜ ᱟᱠᱟᱫᱟ|ᱚᱱᱟ ᱵᱮᱜᱟᱨ ᱵᱮᱜᱟᱨ ᱚᱠᱛᱮ ᱨᱮ ᱥᱤᱧ ᱪᱟᱱᱫᱚ ᱟᱨ ᱧᱤᱱᱫᱟᱹ ᱣᱟᱜ ᱢᱩᱴᱷᱟᱹᱱ ᱫᱚ ᱵᱮᱜᱟᱨ ᱵᱮᱜᱟᱨ ᱜᱮ ᱧᱮᱞᱚᱜ-ᱟ|ᱧᱤᱱᱫᱟᱹ ᱪᱟᱱᱫᱚ ᱛᱤᱱ ᱨᱮ ᱫᱷᱟᱹᱨᱛᱤ ᱠᱷᱚᱱ ᱥᱟᱹᱝᱜᱤᱧ ᱛᱮᱭᱮ ᱟᱹᱪᱩᱨ ᱵᱟᱲᱟᱭᱟ ᱥᱮ ᱥᱤᱧ ᱪᱟᱱᱫᱚ ᱫᱷᱟᱹᱨᱛᱤ ᱠᱷᱚᱱ ᱥᱩᱨ ᱛᱮᱭᱮ ᱟᱹᱪᱩᱨ ᱵᱟᱲᱟᱭᱟ,ᱩᱱ ᱚᱠᱛᱮ ᱥᱤᱧ ᱪᱟᱱᱫᱚ ᱜᱟᱱᱦᱟᱣ ᱦᱩᱭ ᱞᱮᱱ ᱠᱷᱟᱱ ᱧᱤᱱᱫᱟᱹ ᱪᱟᱱᱰᱚ ᱣᱟᱜ ᱟᱠᱟᱨ ᱥᱤᱧ ᱪᱟᱱᱫᱚ ᱠᱷᱚᱱ ᱠᱟᱹᱴᱤᱡ ᱜᱮᱭᱮ ᱧᱮᱞᱚᱜ-ᱟ ᱥᱮ ᱟᱫᱚᱢ ᱥᱚᱢᱚᱭ ᱫᱚ ᱥᱚᱢᱟᱱ ᱠᱚᱱᱟᱣᱟᱱ ᱯᱩᱨᱟᱹ ᱥᱤᱧ ᱪᱟᱱᱫᱚ ᱜᱟᱱᱦᱟᱣ ᱦᱩᱭᱩᱜ-ᱟ|ᱦᱟᱭ ᱵᱽᱨᱤᱰ ᱥᱤᱧ ᱪᱟᱱᱫᱚ ᱜᱟᱱᱦᱟᱣ ᱫᱚ ᱫᱷᱟᱹᱨᱛᱤ ᱨᱮᱭᱟᱜ ᱟᱫᱚᱢ ᱦᱤᱸᱥ ᱠᱷᱚᱱ ᱯᱩᱨᱟᱹ ᱥᱤᱧ ᱪᱟᱱᱫᱚ ᱜᱟᱱᱦᱟᱣ ᱞᱮᱠᱟ ᱟᱨ ᱟᱫᱚᱢ ᱦᱤᱸᱥ ᱠᱷᱚᱱ ᱫᱚ ᱥᱚᱢᱟᱱ ᱜᱟᱣᱟᱱ ᱯᱩᱨᱟᱹ ᱥᱤᱧ ᱪᱟᱱᱫᱚ ᱜᱟᱱᱦᱟᱣ ᱞᱮᱠᱟ ᱧᱮᱞᱚᱜ-ᱟ|
ᱥᱟ.ᱠᱷᱭᱟ.ᱛ

ᱛᱷᱚᱠ:ᱥᱮᱨᱢᱟ ᱥᱟᱬᱮᱥ